Fernando Camacho

Fernando Camacho (Sevilla, 1991) idazle eta poeta andaluziarra da. 

 Biografia 
Maremagnum, Centauros edo Anáfora aldizkarietan poemak eta eguneroko pasarteak argitaratu ditu. Madrilen bizi da 2006tik, eta gida turistiko gisa dihardu han. Zuzenbide eta Zientzia Politikoak ikasi zituen. Gaur egun Artearen Historia eta Ingeles Ikasketak ari da egiten. Angela Figuera Aymerich idazle bilbotarraren inguruko dokumentala ekoizten ari da.

 Estiloa 
Camachoren poesia errealitateak markatzen du sakonki ("argi eta garbi edaten dut esperientziaren poesiatik"), baina beti ikuspuntu ironiko, kritiko eta, aldi berean, alai batetik. Bere poesian egile oso desberdinen eragina ikus daiteke: Jaime Gil de Biedma, Ángel González, Quevedo, Francisca Aguirre, Jorge Luis Borges, Adrienne Rich, Seamus Heaney, Shakespeare, Cervantes, Eavan Boland… Bere ustez poesiak "Dibertitzeko balio du! Idazle gisa, husteko ere balio du, azken finean dibertitzeko modu bat baita. Irakurri eta idatzi egiten dut, oso ondo pasatzen dudalako hori egiten ".

 Obra 
 2021: Responsabilidad Generacional Corporativa, Sonámbulos Ediciones. 
 2025: Xabel me habló de un pájaro en Sevilla, Sonámbulos Ediciones.

 Erreferentziak 

 Kanpo estekak 
 :Tono Canok egindako elkarrizketa Secretolivo webgunean.

Kategoria:Sevillarrak
Kategoria:Espainiako poetak
Kategoria:Gaztelaniazko idazleak
Kategoria:Gaztelaniazko poetak
Kategoria:XXI. mendeko Espainiako idazleak